CELEX: 32021D0470
Language: lt
Date: 1616025600000
Title: Tarybos sprendimas (BUSP) 2021/470 2021 m. kovo 18 d. kuriuo iš dalies keičiamas Sprendimas (BUSP) 2020/489, kuriuo skiriamas Europos Sąjungos specialusis įgaliotinis Belgrado ir Prištinos dialogui ir kitiems Vakarų Balkanų regioniniams klausimams

2021 3 19   
               
               
                  LT
               
               
                  Europos Sąjungos oficialusis leidinys
               
               
                  L 96/13
               
            
         TARYBOS SPRENDIMAS (BUSP) 2021/470
         2021 m. kovo 18 d.
         kuriuo iš dalies keičiamas Sprendimas (BUSP) 2020/489, kuriuo skiriamas Europos Sąjungos specialusis įgaliotinis Belgrado ir Prištinos dialogui ir kitiems Vakarų Balkanų regioniniams klausimams
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 33 straipsnį ir 31 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2020 m. balandžio 2 d. Taryba priėmė Sprendimą (BUSP) 2020/489 (1), kuriuo Miroslav LAJČÁK skiriamas Europos Sąjungos specialiuoju įgaliotiniu Belgrado ir Prištinos dialogui ir kitiems Vakarų Balkanų regioniniams klausimams; šis sprendimas iš dalies pakeistas Tarybos sprendimu (BUSP) 2020/1313 (2). ES specialiojo įgaliotinio įgaliojimų terminas baigiasi 2021 m. kovo 31 d.
                  
               
                     (2)
                  
                  
                     ES specialiojo įgaliotinio įgaliojimų terminas turėtų būti pratęstas dar vienam 17 mėnesių laikotarpiui ir turėtų būti nustatyta nauja finansinė orientacinė suma laikotarpiui nuo 2021 m. balandžio 1 d. iki 2022 m. rugpjūčio 31 d.
                  
               
                     (3)
                  
                  
                     ES specialusis įgaliotinis vykdys įgaliojimus tokiomis aplinkybėmis, kurios gali pablogėti ir galėtų sutrukdyti pasiekti Sutarties 21 straipsnyje nustatytus Sąjungos išorės veiksmų tikslus,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (BUSP) 2020/489 iš dalies keičiamas taip:
            
                        1)
                     
                     
                        1 straipsnis pakeičiamas taip:
                        
                           „1 straipsnis
                           Europos Sąjungos specialusis įgaliotinis
                           Europos Sąjungos specialiojo įgaliotinio Belgrado ir Prištinos dialogui ir kitiems Vakarų Balkanų klausimams Miroslav LAJČÁK įgaliojimų terminas pratęsiamas iki 2022 m. rugpjūčio 31 d. Taryba, remdamasi Politinio ir saugumo komiteto (PSK) įvertinimu bei Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu, gali nuspręsti ES specialiojo įgaliotinio įgaliojimus nutraukti anksčiau.“;
                        
                     
                  
                        2)
                     
                     
                        5 straipsnio 1 dalis papildoma šia pastraipa:
                        „Su ES specialiojo įgaliotinio įgaliojimų vykdymu laikotarpiu nuo 2021 m. balandžio 1 d. iki 2022 m. rugpjūčio 31 d. susijusioms išlaidoms padengti skiriama finansinė orientacinė suma yra 2 580 000 EUR.“;
                     
                  
                        3)
                     
                     
                        13 straipsnio antras sakinys pakeičiamas taip:
                        „ES specialusis įgaliotinis vyriausiajam įgaliotiniui, Tarybai ir Komisijai reguliariai teikia pažangos ataskaitas, o ne vėliau kaip 2022 m. gegužės 31 d. pateikia išsamią įgaliojimų vykdymo ataskaitą.“.
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. kovo 18 d.
            
               
                  Tarybos vardu
               
               
                  Pirmininkė
               
               A. P. ZACARIAS
            
         
         
            (1)  2020 m. balandžio 2 d. Tarybos sprendimas (BUSP) 2020/489, kuriuo skiriamas Europos Sąjungos specialusis įgaliotinis Belgrado ir Prištinos dialogui ir kitiems Vakarų Balkanų regioniniams klausimams (OL L 105, 2020 4 3, p. 3).
         
            (2)  2020 m. rugsėjo 21 d. Tarybos sprendimas (BUSP) 2020/1313, kuriuo iš dalies keičiamas Sprendimas (BUSP) 2020/489, kuriuo skiriamas Europos Sąjungos specialusis įgaliotinis Belgrado ir Prištinos dialogui ir kitiems Vakarų Balkanų regioniniams klausimams (OL L 308, 2020 9 22, p. 4).